Levica u SAD kritična prema Obami
Iako i dalje ima jaku podršku javnosti, najnovije ankete pokazuju da popularnost predsednika Obame opada.
Kad je Barak Obama izabran za predsednika, liberalne demokrate su čvrsto stajale iza njega. Oni su verovali da ih čovek, kojeg je jedan časopis nazvao najliberalnijim senatorom, neće razočarati. Sada više nisu sigurni u to. Ričard Tramka je na čelu najvećeg američkog radničkog sindikata AFL–CIO. U nedavno održanom govoru Tramka je više puta kritikovao, kako on to vidi, nedostatak osećanja hitnosti kod Obame. kaže Tramka. Politički analitičari navode da je predsednik Obama suočen sa mnogim teškim pitanjima koja ne mogu lako da se reše - dva rata, reforma zdravstvene zaštite i stopa nezaposlenosti koja je dostigla najviši nivo u poslednjih 26 godina. Najnovija Galupova anketa pokazuje da je samo Ronald Regan uživao veću popularnost od predsednika Obame na početku druge godine svog mandata. Dugogodišnji aktivista za gradjanska prava, Džulijan Bond kaže da liberali poput njega nikada nisu zadovoljni. , smatra Bond. Neki brinu da će se nezadovoljstvo predsednikom odraziti na kongresne izbore kasnije ove godine. Već nekoliko ključnih demokrata najavilo je da napušta položaje u Senatu. Kritičari smatraju da će naredni meseci biti ključni za Obamu da pokaže jaču rukovodeću ulogu i obezbedi da demokratska stranka zadrži kontrolu u Kongresu. , ocenjuje Ken Volš, dopisnik magazina "US News and World report" iz Bele kuće. Kako ukazuje anketa Galupa, predsednik Obama uživa poverenje 50 odsto ispitanika, što je daleko manje od 68 odsto neposredno nakon izbora. Galup ističe da brzina kojom Obamina popularnost opada predstavlja upozorenje da bi on uskoro mogao da izgubi podršku većine.